स्रोद सुलुंनि खौरांखौ बिथा खालामनानै थांनाय मोनाबिलि समाव सिरां खोन्दो डि.एफ.अ. ब्रह्मानन्द’ पातिरिनि दैदेननाय मोनसे हानजा आरो पुलिस बिफानआ जथायै हरनि 1.00 रिंगासो समाव सिग्रोमनाय खामानिखौ जागायदोंमोन। बे सिग्रोमनायाव सिरां जिला धालिगाव पुलिस थानानि सिङाव थानाय बिलासपुर गामिनि थागिबि आब्दुल रेज्जाकनि न’आव गोबां बिबांनि बनसुम, लालि, सिधा आरो बायदि-बायदि बेसेन गोनां दंफांनि काठ हमनो मोननानै फरेस्त डिपारमेन्तनि मावखुलिसिम लाबोयो। हमनो मोननाय काटनि बेसेनआ 8 लाख रांनिबो बांसिन जागोन होनना ब्रह्मानन्द’ पातिरि बिथाङा मिथिहोदों। बेजों लोगोसे बिथाङा बुंबावदों दि – भारतारि आयेननि राहाजों बे सुरां काठ फालांगिरिफोरखौ आयनि राहाजों बिजिरनाय जागोन। बेनिखायनो दा फरेस्त डिपारमेन्तनिफ्राय मोनसे केस रेजिस्तार खालामनाय जाबाय होननाबो मिथिहोदों।